Budapest Főváros XIV. Kerület Zugló Önkormányzata
Polgármestere

Szám: 123-546/2026
        Nyilvános ülésen tárgyalandó!

Napirend száma: ………. 
a 
Képviselő-testület

2026. szeptember 3-ai ülésére
Tárgy: döntés az önkormányzat tulajdonában álló nem lakás céljára szolgáló üzlethelyiség bérleti jogának átruházásáról
[bookmark: _Hlk97558602][bookmark: _Hlk52883001][bookmark: _Hlk234407634][bookmark: _Hlk131498721][Budapest XIV. kerület, Nagy Lajos király útja 100. (hrsz.: 31900/3)]
Tisztelt Képviselő-testület!
I. Előzmények
Az ingatlan leírása:
[bookmark: _Hlk192576533]A Budapest XIV. kerület, Nagy Lajos király útja 100. szám alatti (hrsz.: 31900/3), összesen 2 003 m² alapterületű „kivett lakóház, udvar” megnevezésű ingatlan Budapest Főváros XIV. Kerület Zugló Önkormányzata (a továbbiakban: Zugló Önkormányzata vagy Önkormányzat) kizárólagos tulajdonát képezi (2. melléklet – tulajdoni lap).

Az előterjesztés tárgyát a Budapest XIV. kerület, Nagy Lajos király útja 100. szám alatt épületben található, 141 m2 alapterületű utcai földszinti bejárattal rendelkező üzlethelyiség képezi.
[image: ]
Az előterjesztés tárgyát képező ingatlan a XIV. kerület Kiszugló - Zugló elnevezésű városrészben, az Egressy út és Nagy Lajos király útja sarkán helyezkedik el. Környezetét társasházak és kereskedelmi rendeltetésű épületek jellemzik, a terület jelentős gépjármű- és gyalogosforgalommal rendelkezik. Az ingatlan szilárd burkolatú úton közelíthető meg és az ingatlan közlekedési kapcsolatai kedvezőek. Több autóbusz-, trolibusz- és villamosjárattal is elérhető, a legközelebbi megállóhely 50 m-en belül megtalálható. Az ingatlan előtti út kétirányú, aszfaltburkolatú, mindkét oldalán kiépített járdával.

A Guang Peng Kft. 2016. április 05. napjától bérelte a 31900/3 helyrajzi számú, természetben a Budapest XIV. kerület, Nagy Lajos király útja 100. szám alatti, 141 m2 alapterületű önkormányzati tulajdonú utcai bejáratú földszinti üzlethelyiséget. (3. melléklet – Guang Peng Kft. közjegyzői okirat)

[bookmark: _Hlk234407370][bookmark: _Hlk235527464]A Guang Peng Kft. (székhelycím: 1148 Budapest, Nagy Lajos király útja 100.; cégjegyzékszám: 01-09-272847; adószám: 25398162-2-42) (4. melléklet - Opten Cégkivonat), mint bérlő, valamint a Kanál és Villa Kft. (székhelycím: 1149 Budapest, Egressy út 168. fszt. 1.; cégjegyzékszám: 01-09-457412; adószám: 33067979-2-42) (5. melléklet- Opten cégkivonat), mint a bérleti jog átvevője közös kérelmet nyújtott be a Zuglói Városgazdálkodási Közszolgáltató Zártkörűen Működő Részvénytársasághoz (a továbbiakban: Zuglói Zrt.), melyben a tárgyi címen lévő önkormányzati tulajdonú üzlethelyiség vonatkozásában a bérleti jog átruházását kérték változatlan tevékenység (vendéglátás, étterem) végzése mellett. (6. melléklet – bérleti jog átruházási megállapodás, közös kérelem) 

A Zuglói Zrt. nyilvántartása szerint a Guang Peng Kft. bérlő jelenlegi bérleti díja: 
385 316,- Ft/hó + Áfa, (bruttó 489 351, - Ft/hó). A bérlőnek az előterjesztés időpontjáig nincs lejárt határidejű bérleti díj tartozása. (7. melléklet -Guang Peng Kft. folyószámla egyenleg).

[bookmark: _Hlk192238168]A Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 11/2024. (IV. 2.) önkormányzati rendelet (a továbbiakban: Rendelet) alapján a helyiség bérleti díja értékbecslő által készített bérleti díj realitás vizsgálat alapján kerül megállapításra. Ennek megfelelően a 141 m2 alapterületű üzlethelyiség havi elvárható, nettó bérleti díj összege aktuális állapotban 619 000,- Ft/hó + Áfa (bruttó: 786 130,- Ft/hó) (8. melléklet – BR).

[bookmark: _Hlk234407379]A Kanál és Villa Kft. a 2026. július 02. napján kelt nyilatkozatában elfogadta a 619 000,-Ft/hó + Áfa bérleti díjat, és megerősítette, hogy fenntartja a bérleti jog átvételére irányuló kérelmét. (9. melléklet – bérleti díj elfogadás, kérelem fenntartás).

Guang Peng Kft., mint bérlő, valamint a Kanál és Villa Kft., mint bérleti jog átvevője igazolták, hogy Zugló Önkormányzatával szemben nincs köztartozásuk, valamint nyilatkoztak arról, hogy velük szemben az Önkormányzatnak lakás- vagy helyiségbérleti jogviszonyon alapuló lejárt követelése nincsen, továbbá ilyen jellegű jogviszony Zugló Önkormányzatával, sem jelenleg, sem korábban nem állt fenn. (10. melléklet – adóigazolások, tartozásról nyilatkozatok).

II. Vélemények
Hatáskör
A Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 11/2024. (IV. 2.) önkormányzati rendelet (a továbbiakban: Rendelet) 2. § (2) bekezdés c) pontja alapján a döntés meghozatala a Képviselő Testület hatáskörébe tartozik.
A tulajdonosi hozzájárulás szabályai
A Rendelet 29. § (1) bekezdés szerint a helyiséget határozott időtartamra, határozatlan időre vagy meghatározott feltétel bekövetkezéséig lehet bérbe adni. A helyiséget határozott időre legfeljebb a nemzeti vagyonról szóló törvényben meghatározott időtartamra lehet bérbe adni.
A Rendelet 54. § (1) szerint a helyiség bérleti jogának átruházásához és cseréjéhez a bérbeadó hozzájárul, ha: 
a) az új bérlő által a helyiségben folytatni kívánt tevékenység az Önkormányzat településfejlesztési, településképi vagy vállalkozásfejlesztési hasznosítási céljának megfelel,
b) ha a korábbi bérlő által fizetett bérleti díj nem érte el az alap bérleti díjat, és az új bérlő vállalja az alap bérleti díjnak megfelelő bérleti díj megfizetését, és tudomásul veszi a bérleti díj bérbeadó általi valorizációját,
c) a korábbi bérlőnek nincs bérleti díj-tartozása, az Önkormányzattal szemben köztartozása, és igazolja, hogy a helyiségre közműdíj-tartozása nincs,
d) az új bérlővel bérleti jogviszony létesítését e rendelet nem zárja ki,
e) az új bérlő a helyiség bérleti jogának átruházásához és cseréjéhez a bérbeadói hozzájárulásra irányuló eljárás költségeinek fedezetéül szolgáló egy havi bérleti díjnak megfelelő összeget megfizeti,
f) az új bérlő közjegyzői okiratba foglalt nyilatkozatban vállalja a helyiség használatából fakadó, a bérbeadó felé fennálló fizetési kötelezettsége teljesítését, késedelem esetén a kamatok megfizetését, valamint a bérleti jogviszony megszűnése esetén a helyiség kiürítését.
Zuglói Zrt. véleménye: A bérleti díj realitás vizsgálatnál megállapított havi nettó bérleti díj összege meghaladja a jelenlegi bérlő által fizetett bérleti díj összegét. A bérleti jog átvevője nyilatkozatában vállalta az értékbecslő által megállapított, havi nettó 619 000 Ft + Áfa/hó összegű bérleti díj megfizetését. A bérleti jog átruházását követően a folytatni kívánt tevékenység (vendéglátás, éttermi szolgáltatás) nem ellentétes a helyiség rendeltetésével. A fentiekre tekintettel a Zuglói Zrt. a bérleti jog átruházásának jóváhagyását támogatja.
Főmérnökség véleménye: a műszaki szempontokat figyelembe véve kifogást nem emel, az előterjesztésben foglaltakkal egyetért.
Főépítész véleménye: A bérleti jog átruházása a kerületi építési szabályzattal nem ellentétes, településképi érdekeket nem sért.
Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.
Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen!
III. Bizottsági vélemények
_______________________________________________________________________
Az előterjesztést a Gazdasági Bizottság tárgyalja.

IV. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47.§ (1)-(2) bekezdései, valamint 50§-a alapján egyszerű többséget igényel.

Budapest 2026. augusztus 




								Rózsa András
Polgármester	



Mellékletek:
1. melléklet: határozati javaslat
1. melléklet: Tulajdoni lap
1. melléklet: Guang Peng Kft. közjegyzői okirat
1. melléklet: Guang Peng Kft. Opten Cégkivonat
1. melléklet: Kanál és Villa Kft. Opten cégkivonat
1. melléklet: bérleti jog átruházási megállapodás, közös kérelem
1. melléklet: Guang Peng Kft. folyószámla egyenleg
1. melléklet: BR szakvélemény
1. melléklet: Bérleti díj elfogadás, kérelem fenntartása
1. melléklet: adóigazolások, tartozásról nyilatkozatok 
1. melléklet: Bérleti szerződés tervezet
Az előterjesztést készítette:
Zuglói Zrt.
Ingatlangazdálkodási Osztály


1. melléklet a 123-546/2026. előterjesztéshez



Budapest Főváros XIV. Kerület Zugló Önkormányzata
Képviselő-testülete
…./2026. (.) önkormányzati határozata

az Önkormányzat tulajdonában álló nem lakás céljáró szolgáló üzlethelyiség bérleti jogának átruházásáról
[Budapest XIV. kerület, Nagy Lajos király útja 100. (hrsz.: 31900/3)]

Budapest Főváros XIV. Kerület Zugló Önkormányzata Képviselő-testülete

1. hozzájárul a Budapest XIV. kerület, Nagy Lajos király útja 100. szám alatti (hrsz.: 31900/3) ingatlanban található, 141 m2 alapterületű, nem lakás céljára szolgáló üzlethelyiség bérleti jogának átruházásához a Guang Peng Kft.-től a Kanál és Villa Kft. részére, vendéglátás, étterem tevékenység céljára, azzal a feltétellel, hogy az átvevő vállalja a bérleti jog átruházásához kapcsolódó ügyintézési díj, óvadékfizetési kötelezettség (3 havi bruttó bérleti díjnak megfelelő összeg), valamint az értékbecslésben megállapított bérleti díj (619 000,- Ft + Áfa/hó) megfizetése mellett a bérleti szerződés megkötését, határozatlan időtartamra, 60 napos felmondási határidővel.
	
2. jóváhagyja a Budapest XIV. kerület, Nagy Lajos király útja 100. szám alatti (hrsz.: 31900/3) ingatlanban található nem lakás céljára szolgáló helyiségre vonatkozó bérleti szerződés tervezetét az előterjesztés 11. melléklete szerinti tartalommal.

A tevékenység folytatásához szükséges valamennyi hatósági és egyéb engedély beszerzése a leendő bérlő feladata.

Határidő: Döntés közlésére - döntéstől számított 30 nap
Felelős: Rózsa András polgármester (Zuglói ZRt. vezérigazgatója útján)

